recursal/SuperWikiNEXT-32B huggingface dataset:
**லாங்மியுர்-டெய்லர் உணரி** *(Langmuir–Taylor detector)* என்பது டெய்லர் என்பவரால் உருவாக்கப்பட்ட ஒரு வகையான உணரியாகும். மேற்பரப்பு அயனியாக்க உணரி அல்லது சூடான கம்பி உணரி என்ற பெயர்களாலும் இது அழைக்கப்படுகிறது. லாங்மியுர் மற்றும் கிங்தன் ஆகியோரின் கோட்பாடுகளின் அடிப்படையில் லாங்மியுர் இவ்வுணரியை உருவாக்கினார் .

உருவாக்கம்
----------

இந்த கண்டுபிடிப்பு வழக்கமாக உயர் வேலை செயல்பாடு (பொதுவாக டங்ஸ்டன் அல்லது ரினியம்) ஒரு சூடான மெல்லிய இழை அல்லது ஒரு உலோக நாடா கொண்டுள்ளது. உயர் விடுப்பாற்றல் கொண்ட உலோகங்களின் (பொதுவாக தங்குதன் அல்லது இரேனியம்) ஒரு சூடான மெல்லிய இழை அல்லது ஒரு உலோக நாடா இவ்வுணரியில் உள்ளது. இழையின் மீது மோதும் நடுநிலை அயனிகள் அல்லது மூலக்கூறுகளால், மேற்பரப்பு அயனியாக்கச் செயல்முறையின் விளைவாக நேர்மின்சுமையுள்ள அயனிகளாக வெளியேற இயலும். எலக்ட்ரான் பெருக்கி, துகள் எண்ணல் மின்னணுவியல் நுட்பத்தை உபயோகித்து இம்மின்சுமையை தனித்தனியாக மின்சாரமாக அளவிடவோ அல்லது உணரவோ முடிகிறது.

பயன்பாடுகள்
-----------

பெரும்பாலும் குறைவான அயனியாக்கும் ஆற்றல் கொண்ட கார அணுக்களுடன் சேர்க்கப்பட்டு இவ்வுணரி பொருண்மை நிறமாலையியல் மற்றும் அணு கடிகாரங்களில் பயன்படுத்தப்படுகிறது.

மேற்கோள்கள்
-----------

1. ↑  Taylor, John (1930). "The Reflection of Beams of the Alkali Metals from Crystals". *Physical Review* **35** (4): 375–380. doi:10.1103/PhysRev.35.375.
2. ↑  Irving Langmuir (1925). "Thermionic Effects Caused by Vapours of Alkali Metals". *Proceedings of the Royal Society A* **107**: 61–79. doi:10.1098/rspa.1925.0005.
**லாங்வர்தி பேராசிரியர்** (*Langworthy Professor*) என்பது இங்கிலாந்தின் மான்செஸ்டர் பல்கலைக்கழகத்தின் இயற்பியல், வானியல் பள்ளியில் உள்ள உயர்ந்த இருக்கை ஆகும்.

1874 ஆம் ஆண்டில் எட்வர்டு ரைலி லாங்வர்தி செய்முறை இயற்பியல் பேராசிரியராக பணிபுரிந்ததன் மூலம் கிடைத்த £ 10,000 சொத்தின் மூலம் இந்த இருக்கை நிறுவப்பட்டது. இது முதலில் ஓவென்ஸ் கல்லூரியில் துவங்கப்பட்டு, 1903/04 முதல் 2004 வரை மான்செஸ்டர் விக்டோரியா பல்கலைக்கழகத்தில் இருந்து, தற்போது மான்செஸ்டர் பல்கலைக்கழகத்தில் இயங்கிவருகிறது.

இந்த இருக்கையை வைத்திருந்தவர்களில் நோபல் பரிசு பெற்றவர்களான, எர்ணஸ்ட் ரதர்ஃபோர்டு (1907-19), வில்லியம் லாரன்ஸ் பிராக் (1919-37), பேட்ரிக் பிளாக்கெட் (1937-1953), ஆந்தரே கெய்ம் (2007-2013), கான்ஸ்டன்டின் நொவசியேலொவ் (2013-) ஆகியோரும் அடங்குவர். ஏனையோர் ஆண்ட்ரூ லைன் (? -2007), பிரையன் ப்ளவர்ஸ், ஆர்தர் சூஸ்டர் (1888-1907), சாமுவேல் டெவன்சு. தற்போது வைத்திருப்பவர் கான்ஸ்டன்டின் நொவசியேலொவ் (2013-) ஆவார்.

மேற்கோள்கள்
-----------

1. ↑  Charlton, H. B. (1951) *Portrait of a University, 1851–1951*. Manchester: Manchester University Press; p. 143, 176
**லாக்காய்** மியான்மரின் கோகாங் சுயாட்சி பகுதியில் இருக்கும் ஒரு நகரம். இந்நகரம் லாஒகாய் அல்லது லாக்காங் என்றும் அறியப்படுகிறது. கோகாங் சிறப்பு பிரதேசத்தின் தலைநகரமாக லாக்காய் இருக்கிறது.  இந்த கோகாங் சுயாட்சிப் பிரதேசம் மியான்மரின் ஷான் மாநிலத்தில் வடக்குப் பகுதியில் உள்ளது.

புவியியல்
---------

லாக்காய் சால்வின் ஆற்றின் அருகில் அமைந்திருக்கிறது. இந்தப் பகுதியில் தான் பர்மாவின் எல்லை முடிந்து அருகில் சீனாவின் எல்லை ஆரம்பமாகிறது. இதன் பகுதி சீனாவின் மக்கள் குடியரசு படைகளால் பாதுகாக்கப்படுகிறது. லாக்காய்யின் எல்லையில் இருந்து பத்து (10) மைல் தொலைவில் தான் சீனாவின் நான்சான் நகரம் இருக்கிறது.  தென்மேற்கு மான்டரின் மாவட்டத்தில் சீன மொழியின் எழுத்துக்களில் தான் பெரும்பாலும் எழுதப்படுகிறது.  லாக்காய் கோகாங் சுயாட்சிப் பிரிவில் லாக்காங் நகராட்சியில் அமைந்திருக்கும் முக்கிய நகரமாகும். இந்நகரம் லாசியோ நகரத்தில் இருந்து 117 மைல்கள் தொலைவிலும் கோங்யான் நகரத்தில் இருந்து 42 மைல்கள் தொலைவிலும் அமைந்திருக்கிறது.

இதன் ஓர் ஆண்டில் மழையின் அளவு 40 அங்குலமாக இருக்கிறது.

மேலும் பார்க்க
--------------

* ஷான் மாநிலம்
* கோகாங் சுயாட்சிப் பிரிவு

மேற்கோள்கள்
-----------

1. ↑  Saw Yan Naing (28 August 2009). "Burmese Cease Fire Breaks Down". *The Irrawaddy*. 30 August 2009 அன்று மூலம் பரணிடப்பட்டது. 29 August 2009 அன்று பார்க்கப்பட்டது.
2. ↑  "Myanmar military moves to crush Kokang Chinese". *Earth Times*. 27 August 2009. 13 ஜனவரி 2018 அன்று மூலம் பரணிடப்பட்டது. 28 August 2009 அன்று பார்க்கப்பட்டது.
3. ↑  "Tour". 2011-07-11 அன்று மூலம் பரணிடப்பட்டது. 2017-12-18 அன்று பார்க்கப்பட்டது.
4. ↑  Daqi பரணிடப்பட்டது 8 சூலை 2011 at the வந்தவழி இயந்திரம்
5. ↑  MG பரணிடப்பட்டது 2 அக்டோபர் 2011 at the வந்தவழி இயந்திரம்

வெளிப்புற இணைப்புகள்
--------------------
**அப்தப் சிவதசனி** இவர் ஒரு இந்தியத்திரைப்பட நடிகர். இவர் முதல் முதலில் குழந்தை நட்சத்திரமாக பாலிவுட் திரைத்துறையில் அறிமுகமானார். இவர் இதுவரைக்கும் 40 மேல் திரைப்படங்களில் நடித்துள்ளார் என்பது குறிப்பிடத்தக்கது.

ஆரம்பகால வாழ்க்கை
-----------------

இவர் மும்பை நகரில் பிறந்தார்.

திரைப்பட வாழ்க்கை
-----------------

### 1987–1994

இவர் 14மாத குழந்தையாக இருக்கையில் பல தொலைக்காட்சி விளம்பரங்களில் நடித்துள்ளார். 1987ம் ஆண்டு **Mr. India** என்ற திரைப்படத்தில் அறிமுகமானார். அதை தொடர்ந்து **Awwal Number, Shahenshah, ChaalBaaz, Insaniyat** போன்ற திரைப்படங்களில் நடித்தார்.

### 1999–2013

இவர் 1999ம் ஆண்டு ராம் கோபால் வர்மா இயக்கிய **Mast** என்ற திரைப்படத்தில் கதாநாயகனாக அறிமுகமானார். இந்த திரைப்படத்தில் நடித்ததற்காக ஜீ சிறந்த நடிகர் விருது வென்றார். அதை தொடர்ந்து **Muskaan, Jaane Hoga Kya, Speed, Money Hai Toh Honey Hai, Daddy Cool, Acid Factory, 1920 – Evil Returns, Grand Masti** உள்ளிட்ட பல திரைப்படங்களில் நடித்துள்ளார்.

இவர் தற்பொழுது நடித்த **Master Plan** மற்றும் **Dost** என்ற திரைப்படங்கள் விரைவில் திரைக்கு வர இருகின்றது. இப்பொழுது இவர் **Total Dhamaal** என்ற திரைப்படத்தில் நடித்துகொண்டு இருகின்றார்.

வெளி இணைப்புகள்
---------------

* ஐ.எம்.டி.பி இணையத்தளத்தில் அப்தப் சிவதசனி

மேற்கோள்கள்
-----------

1. ↑  "Aftab Shivdasani and family to stay in London till situation improves in India". *Hindustan Times* (ஆங்கிலம்). 3 June 2021. 3 June 2021 அன்று பார்க்கப்பட்டது.
2. ↑  Aftab Shivdasani to get married – Bollywood Movie News பரணிடப்பட்டது 21 அக்டோபர் 2014 at the வந்தவழி இயந்திரம். Indiaglitz.com (5 November 2012). Retrieved on 2016-02-14.
3. ↑  "Aftab Shivdasani ties the knot". *தி டைம்ஸ் ஆஃப் இந்தியா*. 22 July 2018 அன்று மூலதளத்திலிருந்து பரணிடப்பட்டது எடுக்கப்பட்டது. 11 June 2014 அன்று பார்க்கப்பட்டது.
**பிச்சைக்காலன் கதைப்பாடல்** என்பது நாட்டார் கலைகளில் ஒன்றான கதைப்பாடலாகும். இது பிச்சைக்காலன் எனும் நாட்டார் தெய்வத்தின் கதையை விவரிக்கிறது. இக்கதையில் மறவர் சாதியை சார்ந்த பிச்சைக்காலனை நாடார் சாதியை சார்ந்த கள்ளச்சிலம்பன் சூழ்ச்சி செய்து கொன்றார். அதனால் பிச்சைக்காலன் அய்யனாரிடம் தன்நிலையை கூறி வரங்களைப் பெற்று நாட்டார் தெய்வமானார்.

கதைச் சுருக்கம்
---------------

மாடப்பனுக்கு ஆண் குழந்தை பிறந்ததால் அவனுடைய பங்காளிகள் அவனைக் கொல்கின்றார்கள். மாடப்பனுடைய மனைவி அவர்களிமிருந்து குழந்தையுடன் தப்பிகிறாள். அக்குழந்தைக்கு பிச்சைக்காலன் என்று பெயரிடுகின்றனர். 

சேனைகுட்டி நாடார் என்பவரிடம் பிச்சைக்காலன் குடும்பம் தஞ்சமடைகிறது. அங்கு நாடார் நிலக்கிழாராக இருக்கிறார். அவர் பிச்சைக்காலனின் சகோதரி அரிதிப்பிள்ளையுடன் தொடர்பு கொள்கிறார். நாடாரிடம் பிச்சைக்காலன் செல்வாக்கு பெற்றவனாகிறான். அதனால் நாடரின் ஊழியர்களை துன்புருத்துகிறான். இறுதியில் கொலையுண்டு சாகிறான்.

நூல்ககள்
--------

* பிச்சைக்காலன்: கதைப்பாடலும் சமூகமும் - இராஜராஜேஸ்வரி - காவ்யா, 2012

ஆதாரங்கள்
---------

1. 1 2 3   ஆரியமயத்தின் அடிச்சுவடு அம்பலமாகிறது- கீற்று
2. ↑  மக்கள்தெய்வங்களின் கதைகள்-6 -பிச்சைக்காலன் கதை - அ கா பெருமாள்
[*தொடர்பிழந்த இணைப்பு*]
**விஜய குமாரி காந்தி** (*Vijaya Kumari Ganti*) என்பவர் இந்திய அரசியல்வாதியும் ஆந்திர மாநிலம் அமலாபுரம் மக்களவைத் தொகுதியிலிருந்து இந்திய நாடாளுமன்ற 13வது மக்களவையின் உறுப்பினர் ஆவார். இவர் மாநிலங்களவை சபாநாயகர் ஜி. எம். சி. பாலயோகியின் மனைவி ஆவா. பாலயோகியின் மரணத்திற்குப் பிறகு நடைபெற்ற நாடாளுமன்ற இடைத்தேர்தலில் (2002) போட்டியிட்டு வெற்றி பெற்றார்.

தொழில்
------

அமலாபுரம் நாடாளுமன்ற உறுப்பினரும், மக்களவை சபாநாயகருமான ஜி. எம். சி. சந்திர பாலயோகியின் திடீர் மரணம் காரணமாகப் பட்டியலினத்தவருக்கு, ஒதுக்கப்பட்ட இத்தொகுதிக்கு இடைத்தேர்தல் நடத்த வேண்டிய கட்டாயம் ஏற்பட்டது. பாலயோகியின் மனைவியினை இந்த தொகுதியில் வேட்பாளராக நிறுத்துவதற்கு முன், இவரைத் தெலுங்கு தேசம் கட்சியின் மூத்த உறுப்பினர்கள் மாநிலங்களவை உறுப்பினராக நியமிக்கப் பரிசீலித்து வந்தனர். காந்தி, அதிர்ச்சியிலிருந்ததால், தேர்தலில் போட்டியிடத் தயக்கம் காட்டினார் மற்றும் பால்யோகியின் குடும்பத்தினர் இவருக்குப் பின் இவரது சகோதரியைத் தேர்தலில் ஈடுபடுத்த விரும்பினர்.

இந்தியத் தேசிய காங்கிரசு இந்த இடைத்தேர்தலில் போட்டியிடவில்லை. மேலும் காந்தி போட்டியின்றி வெற்றி பெறுவார் என்று தெலுங்கு தேசம் கட்சி நினைத்தது. இவர் வேட்புமனு தாக்கல் செய்யும் போது பாரதிய ஜனதா கட்சியின் சட்டமன்ற உறுப்பினர் ஒருவரும் உடனிருந்தார். ஆனால் பகுஜன் சமாஜ் கட்சி மற்றும் இந்தியக் குடியரசுக் கட்சி ஆகியவை இவருக்கு எதிராக தங்கள் கட்சி வேட்பாளர்களை நிறுத்தியது. ஆனால் தேர்தல் முடிவின்படி காந்தியினை எதிர்த்துப் போட்டியிட்ட இருவரும் தங்கள் தேர்தல் வைப்புத்தொகையை இழந்தனர். இவர் 3,13,660 வாக்குகள் வித்தியாசத்தில் வெற்றி பெற்றார்.

மாநிலங்களவையின் 2002ஆம் ஆண்டு மழைக்கால கூட்டத் தொடரின் முதல் நாளில் காந்தி பதவிப் பிரமாணம் செய்து கொண்டார். அடுத்த பொதுத் தேர்தலில் துன்னா ஜனார்த்தன ராவினை காந்திக்குப் பதிலாகத் தெலுங்கு தேசம் கட்சி தனது அதிகாரப்பூர்வ வேட்பாளராக நிறுத்தியது.

மாநிலங்களவை சபாநாயகர்களின் மனைவிகளுக்குப் புதுதில்லியில் வீடு வழங்கப்படுகிறது. காந்திக்கு, வீடு ஒதுக்குவதில் சிக்கல் ஏற்பட்டது.

தனிப்பட்ட வாழ்க்கை
------------------

விஜய குமாரி 16 ஏப்ரல் 1982-ல் பாலயோகியை மணந்தார். இவர்களுக்கு ஒரு மகன் மற்றும் மூன்று மகள்கள் இருந்தனர். பாலயோகி 3 மார்ச் 2002 அன்று உலங்கூர்தி விபத்தில் இறந்தார்.

மேற்கோள்கள்
-----------

1. ↑  "Balayogi's widow wins from Amalapuram". *தி டைம்ஸ் ஆஃப் இந்தியா*. 3 June 2002. .
2. ↑  "Balayogi's wife files nomination". *தி இந்து*. 10 May 2002. . 
[*தொடர்பிழந்த இணைப்பு*]
3. ↑  "Landslide win for TDP candidate". *தி இந்து*. 3 June 2002. . "Landslide win for TDP candidate". *The Hindu*. 3 June 2002. Retrieved 3 November 2017.
[*தொடர்பிழந்த இணைப்பு*]
[*dead link*]
4. ↑  "Thirteenth Lok Sabha: Session 10 Date 15-07-2002". மக்களவை (இந்தியா). 3 November 2017 அன்று பார்க்கப்பட்டது.
5. ↑  Press Trust of India (26 March 2004). "TDP drops Balayogi's wife". Rediff.com. 3 November 2017 அன்று பார்க்கப்பட்டது.
6. ↑  Messias, Lionel (27 March 2004). "Balayogi's wife dumped by Naidu". *Gulf News*. .
7. ↑  "Balayogi, Shri Ganti Mohana Chandra – Biographical Sketch of Member of 12th Lok Sabha". IndiaPress. 3 November 2017 அன்று பார்க்கப்பட்டது.
**அப்துர் ரசாக் மாலிகாபாடி** *(Abdur Razzaq Malihabadi)* (1895-1959)  இவர் மௌலானா அபுல் கலாம் ஆசாத்தின் சுயசரிதை எழுதியவரும், ஒரு பத்திரிகையாளரும் ஆவார்.

சுயசரிதை
--------

இவர் உத்தரப் பிரதேசத்தின் தலைநகரான லக்னோ மாவட்டத்தின் புறநகர்ப் பகுதியான மாலிகாபாத்தில் பிறந்தார். இவருக்கு இரண்டு மகன்கள் (மூத்த மகன் ஒரு மாநிலங்களவை உறுப்பினர், பத்திரிகையாளர்) மற்றும் ஒரு மகள் இருந்தனர். இவரது ஆரம்ப பள்ளிப்படிப்பு லக்னோவில் இருந்தது, பின்னர் டாக்டர் பட்டம் பெற எகிப்துக்குச் சென்றார். இவர் தனது வாழ்க்கையின் பல ஆண்டுகளை அங்கேயே கழித்தார். இவர் உருது, பாரசீக, அரபு, பாஷ்டோ போன்ற மொழிகளில் சரளமாக இருந்தார்.

பணிகள்
------

புது தில்லி அகில இந்திய வானொலியில் அரபுத் துறைத் தலைவராக சில ஆண்டுகள் பணியாற்றினார். சுதந்திரப் போராட்டத்தின் போது இவர் சௌதி அரசர்கள், மகாத்மா காந்தி மற்றும் ஜவகர்லால் நேரு ஆகியோருடன் நெருக்கமாக இருந்தார். இந்தியாவின் சுதந்திரப் போராட்டத்தில் இவரது பங்கிற்கு உரிய அங்கீகாரம் அளித்து, இவருக்கு சுதந்திரத்திற்குப் பிந்தைய நேரு அமைச்சரவையில் பதவி வழங்கப்பட்டது. இவர் ஆத்மாவால் ஒரு பத்திரிகையாளராக இருந்தார். இவர் தனது பேனாவால் பிரிட்டிசு இராச்சியத்தைப் பற்றி எழுதினார். அவர்களின் அட்டூழியங்களை பொதுவான இந்திய மக்களிடம் எடுத்துச் சென்றார். மற்றொரு சுதந்திரப் போராட்ட வீரரும் கவிஞருமான ஜோசு மாலிகாபாடி இவரது உறவினராவார். இவர் பதான் வம்சாவளியைச் சேர்ந்தவரவார்.

பத்திரிக்கைப் பணி
-----------------

*ஜிகார்-இ-ஆசாத்* மற்றும் *ஆசாத் கி ககானி குத் ஆசாத் கி ஜுபானி* ஆகிய புத்தகங்களை இவர் எழுதினார், இது இவரது மரணத்திற்குப் பின் வெளியிடப்பட்டது. *தப்தார்* ஆசாத் இந்த் என்ற நிறுவனம் வெளியிட்டது. இவர் கிலாபத் இயக்கத்தில் பங்கேற்றார். அதில் இவர் இசுதான்புல்லிலிருந்து அரபு மற்றும் உருது மொழிகளில் வெளியிடப்பட்ட *ஜிகான்-இ-இஸ்லாத்* என்ற பத்திரிக்கையின் ஊழியராக இருந்தார். கொல்கத்தாவிலிருந்து வெளியிடப்பட்ட உருது நாளேடான *ஆசாத் இன்* என்றப் பத்திரிகையின் நிறுவன ஆசிரியராக இருந்தார். கொல்கத்தாவில் தங்கியிருந்த காலத்தில் ஆசாத்துடன் மிகவும் நெருக்கமாக இருந்தார். இவர் தற்போதைய மாநிலங்களவை (சுயேட்சை வேட்பாளர்) எம்.பி. சயீத் மாலிகாபாடியின் தந்தை ஆவார். தனது தந்தை இறந்த பிறகு *ஆசாத் இந்தின்* ஆசிரியராக இருந்தார். தற்போது செய்தித்தாள் சாரதா குழுமத்திற்கு சொந்தமாக இருக்கிறது.

இறப்பு
------

புற்றுநோயால் பாதிக்கப்பட்ட இவர் மும்பையில் இறந்தார்

குறிப்புகள்
-----------

1. ↑  Qureshi, M. Naeem. *Pan-Islam in British Indian politics: a study of the Khilafat Movement*. BRILL. பக். 65.
2. ↑  ARSH MALSIANI. *ABUL KALAM AZAD*. Publications Division Ministry of Information & Broadcasting.
3. ↑  Ahmed, Firoz Bakht. "Forgotten crusader". *The Deccan Herald*. 30 April 2013 அன்று பார்க்கப்பட்டது.
4. ↑  Ahmed, Firoz Bakht. "Memorial for Maulana Azad in Kolkata". *The Milli Gazette*. New Delhi. 4 October 2016 அன்று பார்க்கப்பட்டது.
5. ↑  "RICE scraps Channel 10 deal with 'tainted firm'". *தி டைம்ஸ் ஆஃப் இந்தியா*. 23 April 2013 அன்று பார்க்கப்பட்டது.
**பிரம்மேஸ்வரர் கோயில்** (Brahmeswara Temple) பொ.ஊ. 1058-இல் கட்டப்பட்டு, பிரம்மேஷ்வரருக்கு அர்பணிக்கப்பட்ட இந்துக் கோயிலாகும். இக்கோயில் வட இந்தியப் பஞ்சாயதனக் கட்டிடக் கலை நயத்தில் கட்டப்பட்டுள்ளது. 

பிரம்மேஸ்வரர் கோயில் இந்தியாவின் ஒடிசா மாநிலத்தின் தலைநகரான புவனேஸ்வரில் அமைந்துள்ளது. 

இக்கோயிலின் உள்ளும், வெளிலும் கல்வெட்டுக் குறிப்புகள் நிறைந்துள்ளது. பொ.ஊ. பதினெட்டாம் நூற்றாண்டில் இக்கோயில் மறுசீரமைக்கப்பட்ட போது, அங்கிருந்த கல்வெட்டுக் குறிப்புகள் மூலம், இக்கோயிலை சந்திர குல மன்னர் உத்யோதகேசரியின் தாயான கோலவதி தேவியால் பொ.ஊ. 1058-இல் கட்டப்பட்டதாக அறியப்படுகிறது. இக்கோயிலின் பதிவுகள் குறித்த கல்வெட்டுகள் தற்போது கொல்கத்தா அரசு அருங்காட்சியகத்தில் உள்ளது.

கட்டிடக் கலை
------------

மணற்கல்லால் கட்டப்பட்ட பிரம்மேஸ்வரர் கோயில் வட இந்தியப் பஞ்சயாதனக் கட்டிடக் கலை நயத்தில் கட்டப்பட்டுள்ளது. மூலவரான பிரம்மேஸ்வரரின் கருவறையின் நான்கு மூலைகளில் நான்கு தெய்வங்களின் சிறு துணைக் கோயில்கள் அமைந்துள்ளது. 

கோயிலின் விமானம் 18.96 மீட்டர் உயரம் கொண்டது. இக்கற்கோயில் மரச்சிற்பங்களுடன் கூடியது. இக்கோயிலின் மொத்த அமைப்பும் பிரமிடு வடிவிலானது. 

பிரம்மேஸ்வரர் கோயில் வளாகத்தின் துணைக்கோயில்களின் அமைப்பு
இக்கோயிலின் கட்டிட அமைப்பில், கருவறை மற்றும் மகா மண்டபத்தை இணைக்கும் அந்தராளம் எனும் முற்ற வெளியுடன் கூடியது. 

கோயில் கதவுகளில் எண் திசைக் காவலர்களான  திக்பாலகர்களின் சிற்பங்கள் பொறிக்கப்பட்டுள்ளது. மனிதத் தலையும், திரிசூலத்தையும் ஏந்திய  சாமுண்டி ஒரு பிணத்தின் மீது நிற்கும் சிற்பமும், கொடூரப் பார்வையுடன் கூடிய ருத்திரன் மற்றும் பிற தேவதைகளின் சிற்பங்கள் இக்கோயிலில் செதுக்கப்பட்டுள்ளது.

இதனையும் காண்க
--------------

* பஞ்சயாதனக் கட்டிடக் கலை
* இலக்குமணன் கோயில்

மேற்கோள்கள்
-----------

1. ↑  "Brahmesvara Temple Complex" (PDF). IGNCA. 2013-08-24 அன்று பார்க்கப்பட்டது.
2. ↑  Parida, A.N. (1999). *Early Temples of Orissa* (1st ). New Delhi: Commonwealth Publishers. பக். 101–4. பன்னாட்டுத் தரப்புத்தக எண்:81-7169-519-1.

வெளி இணைப்புகள்
---------------

* Temple of Brahmeswara at Great buildings
* Brahmeswara photo-gallery பரணிடப்பட்டது 2007-12-20 at the வந்தவழி இயந்திரம்
* sculptures
* report
**விச்துலா** (*Vistula*, /ˈvɪstjʊlə/; போலிய: *Wisła* ஒலிப்பு:விஸ்வா; இடாய்ச்சு மொழி: *Weichsel* [ˈvaɪksl̩]) போலந்தின் மிகப் பெரியதும் மிக நீளமானதுமான ஆறு. இதன் நீளம் 1,022 கிமீ (635 மைல்கள்). விச்துலா ஆற்றின் வடிநிலப் பரப்பு 193,960 கிமீ2 (74,890 ச மைல்), இதில் 168,868 கிமீ2 (65,200 சதுரமைல்) போலந்தில் உள்ளது. இது போலந்தின் நிலப்பரப்பில் 54% ஆகும். மற்ற வடிநிலப்பரப்பு பெலருஸ், உக்ரைன், சிலோவாக்கியா நாடுகளில் பரந்துள்ளது.

விச்துலா ஆறு தெற்கு போலந்தில் பரனியா கோரா என்றவிடத்தில் உற்பத்தியாகிறது. கடல்மட்டத்திலிருந்து 1,220 மீட்டர்கள் (4,000 அடி) உயரத்தில் சிலேசிய பெஸ்ட்கிட்சில் (மேற்கத்திய கார்பத்தேயக் குன்றுகள்) இவ்விடம் அமைந்துள்ளது. துவக்கத்தில் வெள்ளைச் சிறு விச்துலா (*Biała Wisełka*) எனவும் கருஞ்சிறு விச்துலா (*Czarna Wisełka*) என இரு கிளைகளாக உள்ளது. போலந்தின் பரந்த சமவெளியில் தொடர்ந்து ஓடி பல பெரிய போலிய நகரங்களினினூடே செல்கிறது. சில முக்கிய நகரங்களாவன: கிராக்கோவ், சன்டோமீர்சு, வார்சாவா, பிளாக், விசுவாவெக், தோருன், பைட்கோசுசு, கதான்ஸ்க். இந்த ஆறு விச்துலா காயலில் (*Zalew Wiślany*) கலக்கிறது; அல்லது நேராக பால்டிக் கடலின் கதான்ஸ்க் விரிகுடாவில் கலக்கிறது. இதன் கழிமுகத்தில் பலகிளையாறுகளாகப் பிரிந்துள்ளது.

விச்துலா ஆறுபோலந்தின் பிளாக் நகரருகே விச்துலா ஆறுபோலந்தின் கிராக்கோவ் அருகேகிராக்கோவ் நகரத்தின் தொன்மைய வாவெல் கோட்டையின் அருகே ஓடும் விச்துலாவிச்துலா ஆற்றின் ஓரமாக சன்டோமீர்சு நகரின் புகழ்பெற்ற சன்டோமீர்சு கோட்டைமறுமலர்ச்சி நகரமான காசிமீர்சு டோல்னி அருகே ஓடும் விச்துலாகுருட்சியாட்சு தொன்மைக்கால தானியச் சேமிப்பகங்களை ஆற்றோரத்தில் காணலாம், 13வது–17வது நூற்றாண்டு

மேற்கோள்கள்
-----------

1. ↑  Statistical Yearbook of the Republic of Poland 2017, Central Statistical Office (Poland), p. 85-86
2. ↑  Barania Góra - Tam, gdzie biją źródła Wisły at PolskaNiezwykla.pl

வெளி இணைப்புகள்
---------------

விக்கிமீடியா பொதுவகத்தில்,  
 ***Vistula***   
என்பதின் ஊடகங்கள் உள்ளன. 

* சியோநெட்டு (GEOnet) பெயர் வழங்கியில் இருந்து Vistula
* பரணிடப்பட்டது 2021-11-17 at the வந்தவழி இயந்திரம் *History of floods on the River Vistula* (Hydrological Sciences Journal)
**பிரம்மா.காம்** 2017 ஆம் ஆண்டு நகுல் மற்றும் ஆஷ்னா சவேரி நடிப்பில், விஜயகுமார் இயக்கத்தில், சித்தார்த் விபின் இசையில் வெளியான தமிழ் திரைப்படம்.

கதைச்சுருக்கம்
--------------

காமேஸ்வரன் (நகுல்) திறமையான விளம்பரப் பட இயக்குனர். வணங்காமுடியின் (ராஜேந்திரன்) நிறுவனத்தில், முதன்மைப் பொறுப்பில் உள்ள ராமேஸ்வரனின் (சித்தார்த் விபின்) கீழ் வேலை பார்க்கிறான் காமேஷ். காமேஷின் உறவினர்தான் ராமேஸ்வரன். ராமுவை விட திறமையானவனாக இருந்தாலும் காமேஷ் செய்த சிறு தவறால் அவனுக்கு கிடைக்க வேண்டிய பதவி உயர்வு ராமேஸ்வரனுக்குக் கிடைத்திருக்கிறது. தன்னுடைய வாழ்க்கை தான் நினைத்தது போல இல்லையென்று இறைவன் பிரம்மனைத் திட்டிக் கொண்டே இருக்கிறான் காமேஷ். காமேஷும் விளம்பரப் பட நடிகை மனிஷாவும் (ஆஷ்னா சவேரி) காதலர்கள்.

காமேஷ் தன் பிறந்த நாளன்று கோயிலுக்கு செல்கிறான். கோயில் மூடவேண்டிய நேரமாகிவிட்டதால் அங்குள்ள பிரம்மனின் சன்னதியில் வழிபட்டுச்செல்லுமாறு கூறுகிறார் அர்ச்சகர். பிரம்மனிடம் சென்று தன்னுடைய குறைகளை எல்லாம் சொல்லி, அவற்றை நீக்கி தனக்கு ஒரு நல்ல வாழ்க்கை அமைய அருள்புரியுமாறு கேட்கிறான். அடுத்த நாள் அவனது முகநூல் கணக்கிற்கு "பிரம்மா" என்ற பெயரில் ஒரு நட்பழைப்பு வருகிறது. யாரோ தன்னிடம் கேலி செய்து விளையாடுகிறார்கள் என்றெண்ணி அந்த நட்பாலைப்பை ஏற்றுக்கொண்டு பிரம்மாவுடன் உள்பெட்டியில் உரையாடுகிறான். தான் உண்மையிலேயே கடவுள் பிரம்மா என்பதை நிரூபிக்க காமேஷ் கேட்டவாறு அவனது குழந்தைப்பருவ வாழ்க்கையில் நிகழ்ந்த நிகழ்வுகள் முதல் இப்போதுவரையிலான பல்வேறு புகைப்படங்களை அனுப்பி தன்னை கடவுள் என்று நிரூபிக்கிறார். அதிர்ச்சியடையும் காமேஷ் இதுபற்றி தன் நண்பர்கள் ஜெகன் மற்றும் மாயாவிடம் தெரிவிக்கிறான். அவர்களும் பிரம்மாவிடம் தங்கள் குழந்தைப் பருவ புகைப்படங்களைக் கேட்க அவர்களுடைய புகைப்படங்களையும் அனுப்புகிறார். அனைவரும் ஆச்சர்யமடைகின்றனர்.

மாயா எதிர்பாராவிதமாக மடிக்கணினியில் ஒரு பொத்தானை அழுத்திவிட காலம் ஒரு வருடம் பின்னோக்கிச் செல்கிறது. அதாவது சரியாக காமேஷ் செய்த தவறால் அவனது பதவி உயர்வு பாதிக்கப்பட்ட தினத்திற்குச் செல்கிறது. காமேஷ் இந்த வாய்ப்பை சரியாக பயன்படுத்தி அவன் நினைத்ததுபோல் நிறுவனத்தில் பதவி உயர்வு பெறுகிறான். ஆனால் அதன்பின் ஏற்படும் பிரச்சனைகளை எவ்வாறு சமாளித்தான் என்பது மீதிக்கதை.

நடிகர்கள்
---------

* நகுல் - காமேஸ்வரன்
* ஆஷ்னா சவேரி - மனிஷா
* நீது சந்திரா - நீது சந்திரா
* சித்தார்த் விபின் - ராமேஸ்வரன்
* கே. பாக்யராஜ் - குருக்கள்
* ராசேந்திரன் - வணங்காமுடி
* ஜெகன் - ஜெகன்
* சோனா ஹெய்டன் - வணங்காமுடியின் மனைவி
* கௌசல்யா - காமேஸ்வரனின் தாய்
* எம். ஜே. ஸ்ரீராம் - பரமேஸ்வரன்
* கார்த்திகேயன்
* சுமிதா ஹசாரிகா
* உபசனா ஆர். சி - மாயா

விமர்சனம்
---------

விகடன்: பக்தனுக்கு முகநூல் வழியே வரம் தரும் கடவுள் என்ற கரு நன்றாகத்தான் இருக்கிறது.

தினமலர்: பிரம்மா.காம் - பிரமிப்பில்லை.

மேற்கோள்கள்
-----------

1. ↑  "பிரம்மா.காம்".
2. ↑  "விமர்சனம்".
3. ↑  "விமர்சனம்".

வெளி இணைப்புகள்
---------------

* பிரம்மா.காம்
கூண்டுப் பொறியில் சிக்கியுள்ள எலி
**எலிப்பொறிக் கூண்டு** என்பது வீட்டில் தொல்லை கொடுக்கும் சுண்டெலிகளைப் பிடிப்பதற்காகப் பயன்படுத்தப்பட்ட ஒரு பொருளாகும். இது நீள்வடிவத்தில் மரத்தால் செய்யப்பட்டிருக்கும். இம்மரக்கூண்டின் பின்பகுதி முழுவதும் கம்பிகளைக் கொண்டு இருக்கும். பெட்டியின் மேல் பகுதியின் நடுவில் மூன்று கம்பிகள் இருக்கும். இந்தக் கம்பிகளில் நடுக் கம்பியிலிருந்து மேல்புறம் வளைக்கப்பட்ட நிலையில் கூண்டுக்குள் ஒரு கம்பி தொங்கவிடப்பட்டிருக்கும். முன்பகுதியில் சாய்வாகத் திறந்து மூடக்கூடிய அமைப்பில் இருக்கும். சில எலிப்பொறிக் கூண்டுகளில் கீழ்பகுதி மட்டும் மரத்தினாலும், பிற பகுதிகள் அனைத்தும் சிறிய அளவிலான இரும்புக் கம்பிகள் கொண்டு அமைக்கப்பட்டிருக்கும். கீழ் பகுதியில் சுண்டெலிகள் விரும்பி சாப்பிடக்கூடிய தேங்காயின் சிறு துண்டு அல்லது கருவாடு என்று ஏதாவது ஒரு உணவை, எலிப்பொறிக் கூண்டின் மேலிருந்து கீழ் நோக்கித் தொங்கிக் கொண்டிருக்கும் கம்பியின் கீழ் பகுதியில் செருகி வைத்து விடுவார்கள். இந்தக் கம்பியின் மேல் பகுதியில் திறந்து மூடக்கூடிய அமைப்பின் மேல் பகுதியை இலேசாகப் பிடித்தபடி வைத்து விடுவார்கள். இதனால் எலிப்பொறிக் கூண்டின் முன்பக்கம் திறந்திருக்கும். சுண்டெலி இந்தக் கூண்டின் முன்பகுதி வழியாக உள்ளே நுழைந்து கம்பியில் தொங்கிக் கொண்டிருக்கும் உணவுப் பொருளைச் சாப்பிடும் நோக்கத்தில் இழுக்க முயலும் போது, மேல் பகுதியில் இருக்கும் கம்பி விலகி முன்பகுதிக்கான சாய்வு அமைப்பு மூடிக் கொள்ளும். இரை தேடிச்சென்ற எலி உள்ளே மாட்டிக் கொள்ளும். மாட்டிக் கொண்ட எலிகளைப் பின்னர் விடுவித்துக் கொன்று விடுவர். தற்போதும் இந்த எலிப்பொறிக் கூண்டு தமிழ்நாட்டின் கிராமப்பகுதிகளில் பயன்பாட்டில் இருக்கின்றன.
டேவிட் இயோசப்பு எசுரா நினைவிடம், மேகன் டேவிட் வழிபாட்டு ஆலயம், கொல்கத்தா.
எலியாசு டேவிட் இயோசப்பு எசுரா
**எலியாசு டேவிட் எசுரா** (*Elias David Ezra*) இந்தியாவின் மேற்கு வங்காள மாநிலம் கொல்கத்தாவைச் சேர்ந்த ஒரு வள்ளல் ஆவார். 1830 ஆம் ஆண்டு பிப்ரவரி மாதம் 20 ஆம் தேதியன்றூ இவர் பிறந்தார். கொல்கத்தா நகரத்தின் பாக்தாதி யூத சமூகத்தைச் சேர்ந்த இவர் அங்கு ஒரு சொத்து உரிமையாளராக வாழ்ந்தார். இவர் எலியாசு டேவிட் இயோசப்பு எசுரா என்ற பெயராலும் அறியப்படுகிறார்.

1882 ஆம் ஆண்டில் இறந்த வணிகர் டேவிட் இயோசப் எசுராவின் மூத்த மகனாக லியாசு டேவிட் எசுரா அறியப்படுகிறார். எலியாசு தனது தந்தையின் நினைவாக
1884 ஆம் ஆண்டில் மேகன் டேவிட் வழிபாட்டு ஆலயத்தைக் கட்டினார்.

எலியாசு டேவிட் எசுரா பம்பாயின் சர் டேவிட் சாசூனின் மகள் மொசெல்லே சாசூனை மணந்து கொண்டார். 

சர் டேவிட் எசுரா மற்றும் ஆல்பிரட் எசுரா என்று இத்தம்பதியருக்கு இரண்டு மகன்கள் பிறந்தனர்.

1886 ஆம் ஆண்டு பிப்ரவரி மாதம் 3 ஆம் தேதியன்று எலியாசு டேவிட் எசுரா காலமானார்.

மேற்கோள்கள்
-----------

1. ↑  David Joseph Ezra. பரணிடப்பட்டது 4 மார்ச் 2016 at the வந்தவழி இயந்திரம் *Recalling Jewish Calcutta: Memories of the Jewish community in Calcutta*. Retrieved 6 September 2015.
2. ↑    Jewish jewels.] Samhita Chakraborty Lahiri, *The Telegraph*, 25 April 2010. Retrieved 6 September 2015.
3. ↑  "Calcutta". Joseph Jacobs & Joseph Ezekiel, jewishencyclopedia.com Retrieved 6 September 2015.
4. ↑  Baghdadi Jewish Women in India. Joan G. Roland and Tamar Marge Gubbay, Jewish Women's Archive. Retrieved 6 September 2015.

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* Israel

 |
**புனித சவேரியார் கத்தோலிக்க கல்லூரி** தமிழ்நாட்டில் அண்ணா தொழில்நுட்ப பல்கலைக்கழகம் திருநெல்வேலியின் கீழ் இயங்கும் பொறியியல் கல்லூரியாகும். இது கன்னியாகுமரி மாவட்டத்திலுள்ள சுங்கான்கடை என்ற இடத்தில் தேசிய நெடுஞ்சாலை 47 ன் அருகில் அமைந்துள்ளது. இதை கோட்டாறு மறைமாவட்ட கத்தோலிக்க திருச்சபை நடத்தி வருகின்றது. 1998 ஆம் ஆண்டு இக்கல்லூரி தொடங்கப்பட்டது. இக்கல்லூரியில் பொறியியல் கல்வியும் பொறியியல் மேற்கல்வியும் பயிற்றுவிக்கப்படுகிறது.

துறைகள்
-------

### இளங்கலைப் பட்டப்படிப்புகள்

* கணிப் பொறியியல்
* மின்னணு மற்றும் தொலை தொடர்புப் பொறியியல்
* மின்னியல் மற்றும் மின்னணுப் பொறியியல்
* குடிசார் பொறியியல்
* இயந்திரவியல்
* தகவல் தொழில்நுட்பவியல்

### முதுகலைப் பட்டப்படிப்புகள்

* Control & Instrumentation Engineering
* (Applied Electronics)
* கட்டுமான பொறியியல் மற்றும் மேலாண்மை (Construction Engineering & Management)
* Master of Computer Application
* வணிக மேலாண்மை கல்வி(Master of Business Administration)

வெளி இணைப்புகள்
---------------

அதிகாரப்பூர்வ இணையதளம பரணிடப்பட்டது 2011-04-07 at the வந்தவழி இயந்திரம்
ஒரு **சிதறல் பார்வை** அல்லது **உருப்பிறழ்ச்சி** (*Astigmatism (optical systems)*) கொண்ட ஒளியியல் அமைப்பில், வெவ்வேறான குவியங்களைக் கொண்ட கதிர்கள் இரு செங்குத்துத் தளங்களில் பரவுகின்றன. சிலுவை வடிவை உருவாக்க, உருப்பிறழ்ச்சியுடைய ஒளியியல் அமைப்பு பயன்படுத்தப்படும்போது, கிடைக்கின்ற சிலுவையின் செங்குத்துக்கோடுகளும் கிடைமட்டக்கோடுகளும் இரு வெவ்வேறான தூரத்தில், கூரிய குவியத்தில் இருக்கும்.

"Astigmatism" என்ற சொல் கிரேக்கம் மொழியில் இருந்து வருகிறது. இந்த சொல்லின் பொருள் பின்வருமாறு உள்ளது:
"இல்லாமல்" என்ற பொருள்படும் "α" மற்றும் "ஓர் அடையாளக்குறி, புள்ளி, துளை" எனப் பொருள்படும் στίγμα (stigma) என்ற இரண்டிலிருந்தும் பெறப்பட்டதாகும். என்பதாகும்.

சிதறல் பார்வையின் வடிவங்கள்
---------------------------

Visual astigmatism (not optical)
சிதறல்பார்வையில் இரண்டு வேறுபட்ட வடிவங்கள் (வகைகள்) உள்ளன. முதலாவது வகை மூன்றாம்-வரிசை ஒளிப்பிறழ்ச்சியாகும். இது ஒளியச்சிலிருந்து தொலைவிலுள்ள பொருள்களுக்கு ஏற்படுகிறது. ஒளியியல் அமைப்பானது முழுமையாக சமச்சீராக இருப்பினும்கூட இவ்வகைப் பிறழ்ச்சி ஏற்படுகிறது. ஒற்றை அலைநீளம் கொண்ட ஒளி கற்றைகளுக்கும் கூட ஏற்படும் என்பதால் இது பெரும்பாலும் "ஒற்றைநிறப் பிறழ்ச்சி" என குறிப்பிடப்படுகிறது.

ஒளியியல் அமைப்பு ஒளியின் அச்சுக்கு சமச்சீர் ஆக இல்லாதபோது போது சிதறல் பார்வையின் இரண்டாவது வடிவம் ஏற்படுகிறது. இவ்வகையான பிறழ்ச்சியானது லென்சின் வடிவமைப்பில் உள்ள குறைபாடுகளால் அல்லது உற்பத்தியின்போது பரப்புகளில் ஏற்படும் பிழைகளால் அல்லது ஆக்கக்கூறுகளின் ஒழுங்கின்மையால் நேர்கிறது. பெரும்பாலும் மனிதக் கண்ணானது கருவிழி அல்லது லென்சின் வடிவக் குறைபாடுகளைக் கொண்டிருக்கும் என்பதால் பார்வை அறிவியலிலும் கண் பாதுகாப்பிலும் இந்த பிறழ்ச்சியானது முக்கியமானதாக உள்ளது.

### மூன்றாம் வரிசை சிதறல்பார்வை

Visual astigmatism (not optical)
மூன்றாம்-வரிசை சிதறல்பார்வையின் பகுப்பாய்வில், ஒரு பொருளின் மீதுள்ள ஒரு புள்ளியிலிருந்து புறப்பட்டு இரு சிறப்புத் தளங்களில் பரவும் கதிர்கள் எடுத்துக்கொள்ளப்படுகின்றன. அதில் முதற்தளமானது தொடுதளமாக இருக்கும். இத்தளத்தில் தான் எடுத்துக்கொள்ளப்படும் கதிர்கள் தொடங்கும் புள்ளியும் சமச்சீர் அச்சும் அமையும். இந்தத் தளத்தில் பரவுகின்ற கதிர்கள் "தொடு கதிர்கள்" (tangential rays) என்று அழைக்கப்படுகின்றன.

ஒளியியல் அச்சை உள்ளடக்கிய தளம் நெடுங்கோட்டுத் தளமாகும் (*meridional* plane). பரப்புகளாக உள்ளன. பொதுவாக ஆரை-சமச்சீர் ஒளியியல் அமைப்புகளில் நேரும் சிக்கல்களுக்கு, நெடுங்கோட்டுத் தளத்தின்மீது பொருள் புள்ளியைத் தேர்ந்தெடுப்பதன் மூலம், தீர்வு காணலாம்.

மேலும் காண்க
------------

1. ஒளியியல்
2. தொடு வில்லை (Contact Lens)
3. உள்விழி கண்ணாடி வில்லை (IOL Lens)
4. உட்பொருத்தக்கூடிய காலமர் கண்ணாடி வில்லை

மேற்கோள்கள்
-----------

1. ↑  Harper, Douglas (2001). "Online Etymology Dictionary". 2007-12-29 அன்று பார்க்கப்பட்டது.

வெளி இணைப்புகள்
---------------

* Astigmatism Articles
* Paul van Walree's Astigmatism and field curvature பரணிடப்பட்டது 2017-07-20 at the வந்தவழி இயந்திரம்
அப்தீன் பே ஆளுநராக இருந்த தோங்கோலா மாகணத்தின் வரைபடம்
**அப்தின் பே அல்-அர்னாட்** (Abdin Bey al-Arnaut) (சி. 1780-1827) எகிப்தின் சுல்தான் முகமது அலியின் ஆட்சியின் ஆரம்ப காலத்தின் அல்பேனியத் தளபதியும் எகிப்தின் அரசியல்வாதியுமாவார். முகம்மது அலியின் தளபதிகளின் முக்கிய குழுவின் உறுப்பினராகவும் இருந்தார். இவரது மரணத்திற்குப் பிறகு, கெய்ரோவில் இவர் வசித்த இடத்தில் இவரது பெயரில் அப்தீன் அரண்மனை கட்டப்பட்டது. மேலும், மரியாதை நிமித்தமாக நகரத்தின் ஒரு மாவட்டத்திற்கு மறுபெயரிடப்பட்டது.

வாழ்க்கை
--------

1814 இல் இவர் வகாபி இயக்கத்திற்கு எதிரான பிரச்சாரத்தை வழிநடத்தினார். ஆனால் தோற்கடிக்கப்பட்டார்.  ஒரு வருடம் கழித்து இவர் முகம்மது அலிக்கு எதிரான ஒரு படுகொலை சதியில் ஈடுபட்டதாகக் கருதி எச்சரிக்கப்பட்டார். இந்தச் சதியிலிருந்து அலி தப்பித்தார். 1820 ஆம் ஆண்டு வரை, சூடான் முற்றுகையில் இவர் இரண்டாவது தளபதியாக நியமிக்கப்பட்டபோது, அல்-மினியாவின் ஆளுநராக இருந்தார். முற்றுகையின் போது, இவர் அல்-குர்தி போரில் தன்னை வேறுபடுத்திக் கொண்டார்.

ஏப்ரல் 1821 இல் இவர் தோங்கோலா மாகாணத்தின் முதல் ஆளுநரானார் (கிழக்கு கிழக்கு சமாலியா ). இவரது மாளிகையை *கிறிஸ்டியன் கோட்ஃபிரைட் எஹ்ரென்பெர்க்* என்பவர் வடிவமைத்தார். கடந்து செல்லும் துருப்புக்களுக்கான தங்குமிடங்களை உருவாக்குதல் மற்றும் பிராந்தியத்தின் வரி மதிப்பீடு ஆகியவை இவரது முக்கிய கடமைகளில் அடங்கும். இவரது வரிவிதிப்பு முறை நியாயமானதாகக் கருதப்பட்டது, மேலும் இது மாகாணத்தில் கிளர்ச்சி அபாயத்தைக் குறைக்க பங்களித்தது. இருப்பினும், சூடானிலிருந்து எகிப்துக்கு கறுப்பின ஆப்பிரிக்க அடிமைகளை கொண்டு செல்வதற்காக கப்பல் கட்டும் திட்டம் தோல்வியடைந்தது. 1820 களில் புதிதாக கையகப்படுத்தப்பட்ட எகிப்தின் அனைத்து பிராந்தியங்களிலும் கிளர்ச்சிகள் அடிக்கடி நடந்துகொண்டிருந்ததால், அப்தீன் பே ஆட்சியின் போது தோங்கோலாவின் அரசியல் நிலைத்தன்மை அசாதாரணமானது என்று கருதப்படுகிறது.  1825 க்குப் பிறகு இவர் எகிப்துக்குத் திரும்பினார். இரண்டு ஆண்டுகளுக்குப் பிறகு ஏற்பட்ட ஒரு கலகத்தின் போது கொல்லப்பட்டார்.

குறிப்புகள்
-----------

1. ↑  Mikaberidze, Alexander (2011-07-31). *Conflict and Conquest in the Islamic World: A Historical Encyclopedia*. ABC-CLIO. பக். 294. பன்னாட்டுத் தரப்புத்தக எண்:978-1-59884-336-1.. பார்த்த நாள்: 21 February 2012.
2. ↑  McGregor, Andrew (2001). "The Circassian Qubba-s of Abbas Avenue, Khartoum: Governors and Soldiers in 19th Century Sudan". *Nordic Journal of African Studies*.. பார்த்த நாள்: 2020-12-10.
உலகிலேயே புனித குழந்தை இயேசுவின் திரேசாளுக்கு கட்டபட்ட முதல் ஆலயம் என்னும் பெருமையுடன் திகழும் ஆலயம் கண்டன்விளையில் அமைந்துள்ள புனித குழந்தை இயேசுவின் திரேசாள் ஆலயம்.இவ்வாலயம் 1929-ஆம் ஆண்டு அர்ச்சிக்கப்பட்டு அதே ஆண்டு திருவிழாவும் கொண்டாடப்பட்டது. இந்த ஆலயம் கன்னியாகுமரி மாவட்டம், நாகர்கோவில்-திங்கள்நகர் நெடுஞ்சாலையில் நாகர்கோவிலில் இருந்து 13 கி.மீ. தொலைவில் அமைந்துள்ளது.இந்த ஆலயத்தில் ஒலிக்கும் மணிகள் திரேசாளின் சொந்த சகோதரிகளால் வாங்கி அனுப்பப் பட்டவை. புனிதையின் பேரொளிக்கம் மக்களின் வணக்கத்திற்காக இவ்வாலயத்தில் வைக்கப்பட்டுள்ளது. ஒவ்வொரு ஆண்டும் திருவிழா செப்டம்பர் மாதம் கடைசி வெள்ளி கொடியேற்றத்துடன் 10 நாட்கள் வெகு விமரிசையாகக் கொண்டாடப்படுகிறது.

புனித குழந்தை இயேசுவின் திரேசாள்
--------------------------------

தெரசா பிரான்ஸ் நாட்டில் அலேசான் என்னும் இடத்தில் கி.பி. 1873-ம் ஆண்டு சனவரி திங்கள் 2-ம் நாள் பிறந்தார். இவரது இயற்பெயர் மரி ஃப்ரான்சுவா தெரேஸ் மார்த்தின்.15 வயதே நிரம்பிய தெரேசா தம் இறை ஆர்வத்தால் திருதந்தையின் சிறப்பு அனுமதி பெற்று , 1888-ம் ஆண்டு ஏப்ரல் திங்கள் 9-ம் நாள், கார்மேல் சபையில் சேர்ந்தார். கார்மேல் மடத்தில் பெரும்பான்மையான துன்பங்களை பிற சகோதரிகளாலும் நோயினாலும் அனுபவித்தார். அவர் காச நோயால் பாதிக்கப்பட்டு,1897-ம் ஆண்டு செப்டம்பர் திங்கள் 30-ம் நாள் தம் 24ஆம் அகவையில் இறையடி எய்தினார். இவருக்கு முத்திப்பேறுபெற்ற பட்டம் 1923-ம் ஆண்டு ஏப்ரல் திங்கள் 29-ம் நாள் வழங்கப்பட்டது.புனிதர் பட்டம் 1925-ம் ஆண்டு மே திங்கள் 17-ம் நாள் திருதந்தை பதினொன்றாம் பயஸால் வழங்கப்பட்டது.

ஆலயத்தில் திருப்பலி
-------------------

வார நாட்களில் (ஞாயிறு,வியாழன் தவிர)- காலை 6.15 மணி.
ஞாயிறு- காலை 7.00 மணி.
வியாழன்- மாலை 6.45 மணி( நவநாள் திருப்பலி).

வெளி இணைப்புகள்
---------------

கோட்டாறு மறைமாவட்ட அலுவல் இணையதளம் பரணிடப்பட்டது 2015-02-16 at the வந்தவழி இயந்திரம்  

ஆலய அலுவல் இணையதளம் பரணிடப்பட்டது 2015-02-21 at the வந்தவழி இயந்திரம்
**சித் ஸ்ரீராம்**(Sid Sriram) (பிறப்பு:19 மே 1990) ஒரு இந்திய அமெரிக்க இசை உருவாக்குநர் மற்றும் பின்னணிப் பாடகர் ஆவார். இவர் பாடல்கள் எழுதுபவரும் கூட. தற்போது தமிழ் மற்றும் தெலுங்குத் திரைப்படத் துறையில் பின்னணிப் பாடகராகப் பணியாற்றி வருகிறார். வழக்கமாக, இவர் புகழ் பெற்ற பரதநாட்டியக் கலைஞர் பல்லவி ஸ்ரீராம் உடன் இணைந்து பணியாற்றி வந்தார்.

தொடக்ககால வாழ்க்கை
------------------

இந்தியாவில், தமிழ்நாட்டில் சென்னையில் இவர் பிறந்தார். இவருக்கு ஒரு வயதாக இருந்த பொழுது இவரது பெற்றோர் சான் பிரான்சிஸ்கோ விரிகுடாப் பகுதிக்குச் சென்றனர். ப்ரிமவுண்ட்டில் வளர்ந்த இவரின் இசைத்திறமை இவரது தாயாரால் பேணி வளர்க்கப்பட்டது. இவரது தாயார் லதா ஸ்ரீராம் சான் பிரான்சிஸ்கோ விரிகுடாப் பகுதியில் ஒரு கருநாடக இசை ஆசிரியர் ஆவார். இவர் அதே நேரத்தில் ரிதம் அண்ட் புளூஸ் உடன் இணைந்து பணியாற்றி வந்தார். 2008 ஆம் ஆண்டில் மிசன் சான் ஜோஸ் உயர்நிலைப் பள்ளியில் பட்டப்படிப்பை முடித்த பிறகு, பெர்க்லி இசைக் கல்லூரியில் சேர்ந்து இசைத் தயாரிப்பு மற்றும் இசைப் பொறியியலில் பட்டம் பெற்றார். தனது கல்லூரிக் காலத்திலிருந்தே தொடர்ச்சியாக இந்தியாவிற்கு வந்து டிசம்பர் மாத மார்கழி உற்சவங்களில் கர்நாடக இசைக் கச்சேரிகளில் கலந்து கொண்டு வந்தார்.

தொழில் வாழ்க்கை
---------------

2013 ஆம் ஆண்டில் ஏ. ஆர். ரகுமான் இசையில் வெளிவந்த கடல் திரைப்படத்தில் இடம் பெற்ற "அடியே" பாடலைப் பாடிய பிறகு புகழின் உச்சத்திற்குச் சென்றார். 2015 ஆம் ஆண்டில் ஐ திரைப்படத்தில் இடம் பெற்ற "என்னோடு நீ இருந்தால்" பாடலுக்காக தமிழில் சிறந்த பின்னணிப் பாடகருக்கான பிலிம்பேர் விருதினைப் பெற்றார்.

"அச்சம் என்பது மடமையடா" திரைப்படத்தில் இடம் பெற்ற "தள்ளிப் போகாதே", "என்னை நோக்கி பாயும் தோட்டா" படத்தில் இடம் பெற்ற "மறு வார்த்தை பேசாதே", "நின்னு கோரி" படத்தில் இடம் பெற்ற "அடிக்க அடிக்க" போன்றவை மிகவும் பிரபலமானவையாகும்.

மேற்கோள்கள்
-----------

1. ↑  "Sid Sriram Reflects On His Self-Evolution In New "Moments of Weakness" Video". www.thefader.com. 9 November 2015.
2. ↑  "Video: Sid Sriram, "SAGETRON"". www.thefader.com. 5 February 2015.
3. ↑  "'Margazhi, here I come'". thehindu.com. 16 December 2016.
4. ↑  "Music struck a dominant note". thehindu.com. 5 January 2017.
5. ↑  "'He's on song and loving it'". 5 January 2013.
6. ↑  "'Being an Indian kid in USA, I was exposed to so many kinds of music'". 24 January 2013.
7. ↑  "THE ENVIRONMENT RAHMAN SIR CREATES IS SPIRITUALLY UPLIFTING AND CALM".
8. ↑  "From Berklee to singing for Rahman". Rediff.com. 24 January 2013.
9. ↑  "Winners: 63rd Filmfare South Awards". Timesof India. 19 June 2016.
10. ↑  "I knew Thalli Pogathey was going to be special". timesofindia.indiatimes.com. 14 January 2017.
11. ↑  "WHO IS ENPT'S MUSIC DIRECTOR? ANY GUESSES?". www.behindwoods.com. 31 December 2016.
**முலை நீக்க அறுவை சிகிச்சை** (கிரேக்கம்: மாசுடெக்டமி, *Mastectomy*, பொருள்: முலை + நீக்கம்) முலைகளை அறுவை மூலம் நீக்குகின்ற சிகிச்சை ஆகும். இது ஒரு பெண் அல்லது ஆணின் ஒரு அல்லது இரு முலைகளையோ அவற்றின் பகுதியையோ அல்லது முழுமையாகவோ நீக்குவதைக் குறிக்கும். இந்த அறுவைச் சிகிச்சை பொதுவாக மார்பகப் புற்றுநோய் சிகிச்சையின் அங்கமாக உள்ளது; சில நேரங்களில் புற்றுநோய் வருவதற்கு கூடிய தீவாய்ப்பு உள்ளதாக கருதப்படும் ஆண்களுக்கும் பெண்களுக்கும் வருமுன் சிகிச்சையாக இந்த அறுவை செய்யப்படுகிறது. இதற்கு மாற்றாக சில நோயாளிகள், *கட்டி நீக்க அறுவை சிகிச்சை* எனப்படும் அறுவை மூலம் புற்றுக்கட்டி உள்ள முலைத் திசுக்களையும் அதைச் சுற்றியுள்ள சிறிதளவு நல்ல திசுக்களையும் மட்டுமே நீக்கிக் கொள்வர். இவை இரண்டுமே மார்பகப் புற்றுநோய்க்கான, புற்றுள்ள பகுதியை மட்டுமே தாக்கும், *உள்ளிட சிகிச்சைகளாக* கருதப்படுகின்றன. இவற்றிற்கு எதிராக உடலியக்கவியல் சார்ந்த வேதிச்சிகிச்சை, இயக்கநீர் சீர்சிகிச்சை, அல்லது நோயெதிர்ப்பியல் சிக்கிச்சை முறைகள் உள்ளன. முலை நீக்கம் அல்லது கட்டி நீக்கத்துடன் துணை சிகிச்சையாக கதிரியக்க மருத்துவ சிகிச்சையும் அளிக்கப்படுகிறது.

ஆய்வுகளின்படி மார்பகப் புற்றுநோயை கண்டறிந்து சிகிச்சை எடுக்கும் முன்னரே மிகச்சிறு புற்றுநோய் இடமாறல் நேர்ந்துள்ள நோயாளிகளுக்கு முலை நீக்கமோ கட்டி நீக்கமோ பின்னாளில் இரண்டாம் நிலை புற்றுநோய்ப் பரவலைத் தடுக்க இயலாது எனக் கண்டறியப்பட்டுள்ளது.
**அப்சராகொண்டா** (*Apsarakonda*) என்பது இந்தியாவின் கர்நாடகா மாநிலத்தில் இருக்கும் வடகன்னட மாவட்டத்தில் உள்ள ஒன்னாவரா என்ற துறைமுக நகருக்கு அருகில் உள்ள ஒரு சுற்றுலா கிராமம் ஆகும். ஒன்னாவரா பேருந்து நிலையத்தில் இருந்து 8 கிலோமீட்டர் தூரத்தில் இக்கிராமம் அமைந்துள்ளது.

பெயர்காரணம்
-----------

அப்சராகொண்டா என்பதன் பொருள் தேவதைகள் குளம் என்பதாகும். கடற்கரையைப் பார்த்தபடி அக் குளம் இருப்பதானால் அவ்வாறு அழைக்கப்படுகிறது. இங்கிருந்த நீர்வீழ்ச்சியில் குளிக்கவும் ஓய்வெடுக்கவும் தேவதைகள் தேர்ந்தெடுத்த இடம் இப்பகுதியாகும் எனப் புராணக்கதைகள் கூறுகின்றன.

சிறப்புகள்
----------

கடற்கரையை நோக்கியுள்ள குளம்
மகா விநாயகர் கோயில் மற்றும் உக்ர நரசிம்மர் கோயில் ஆகிய கோயில்களுக்குப் பின்புறமாக அப்சராகொண்டா நீர்வீழ்ச்சி இருக்கிறது. மேலும், வரலாற்றுச் சிறப்பு மிக்க பாண்டவர் குகைகள் இங்கிருப்பதாகக் கூறப்படுகின்றன. இக்குளத்திற்கு அருகில் பிரபலமடையாத கடற்கரைகள் உள்ளன.

மேற்கோள்கள்
-----------

1. ↑  "Uttara Kannada Tourism". 2015-06-06 அன்று மூலம் பரணிடப்பட்டது. 2016-01-07 அன்று பார்க்கப்பட்டது.
2. ↑  "Apsarakonda Falls, Honnavar – An Enchanting Destination". 21 July 2014 அன்று பார்க்கப்பட்டது.
3. ↑  "Apsara Konda Beach".
**சர்வதேசக் குடியேற்ற அமைப்பு** (International Organization for Migration (IOM) 1951 ஆம் ஆண்டில் இரண்டாம் உலகப் போரினால் குடிபெயர்ந்த மக்களைக் குடியமர்த்துவதற்காக ஏற்படுத்தப்பட்ட அமைப்பாகும். இன்று அதன் இலக்குகளானது விரிவுபடுத்தப்பட்டு உலகளாவிய அளவில் இடம் பெயர்ந்தவர்களுக்கு உதவும் அமைப்பாகும். இது ஐக்கிய நாடுகள் அமைப்பல்லவெனினும் பல்வேறு நாடுகள் இவ்வமைப்புடன் சேர்ந்தியங்கி வருகிறது.

இலங்கையில் இதன் பணி
-------------------

1990 களில் இலங்கை இதன் ஓர் அங்கத்துவ நாடாகியது. 90களில் வளைகுடாப் போரில் 95,000 பேரை மீளவும் இலங்கைக்கு வருவிப்பதில் பங்காற்றியது. இதன் அலுவலகம் கொழும்பில் மே 2002 இல் ஆரம்பிக்கப் பட்டது. சுனாமியை அடுத்து இடைத்தங்கல் வீடுகள், சுகாதார சம்பந்தமான உதவிகள், போக்குவரத்து வசதிகளையும் செய்து கொடுப்பதில் அளப்பரிய பங்காற்றியது.

மேற்கோள்கள்
-----------

1. ↑  International Organaisation of Migration

வெளியிணைப்புக்கள்
-----------------

* சர்தேச குடியேற்ற அமைப்பின் அதிகாரப் பூர்வமான இணையதளம்
* புலம்பெயர்தல் தொடர்பான சர்வதேச அமைப்பு (ஆங்கில மொழியில்)
* இலங்கைப் புலம்பெயர்தல் தொடர்பான சர்வதேச அமைப்பு  பரணிடப்பட்டது 2007-03-14 at the வந்தவழி இயந்திரம் (ஆங்கில மொழியில்)
**எலியாசு தியாசு பெனா (Elías Díaz Peña)** பராகுவே நாட்டைச் சேர்ந்த ஒரு சுற்றுச்சூழல் ஆர்வலராவார். பரானே நதி மற்றும் பராகுவே நதியின் சுற்றுச்சூழல் அமைப்புகளைப் பாதுகாப்பதற்கான முயற்சிகளுக்காக ஆசுகார் ரிவாசுடன் இணைந்து கூட்டாக 2000 ஆம் ஆண்டில் இவருக்கு கோல்ட்மேன் சுற்றுச்சூழல் பரிசு வழங்கப்பட்டது. 

இரண்டு ஏற்றுமதி உந்துதல் பொருளாதார மேம்பாட்டுத் திட்டங்கள் காரணமாக பத்தாண்டுகளுக்கும் மேலாக தென் தென் அமெரிக்காவின் ரியோ டி லா பிளாட்டா ஆற்றுப் பள்ளத்தாக்கின் இரண்டு முக்கிய நீர்வழிகளான பரானே மற்றும் பராகுவே நதிகளின் நீர்வழிகள் மோசமான மாசுபாடுகளுக்கு உட்படும் அச்சுறுத்தலில் இருந்தன.  

இந்த நீர்வழிகள் மற்றும் அவற்றைச் சுற்றியுள்ள சுற்றுச்சூழல் அமைப்புகளின் ஆரோக்கியத்தால் வாழ்ந்து வந்த மக்கள் மற்றும் விலங்குகளுக்கு ஆதரவாக ஆசுகார் ரிவாசு மற்றும் எலியாசு தியாசு பெனா ஆகியோர் தங்கள் அமைப்பான சோப்ரெவிவென்சியாவை 1986 ஆம் ஆண்டில் தொடங்கி பாதுகாக்கும் முயற்சிகளை மேற்கொண்டனர். 

சுற்றுச்சூழல் பாதுகாப்பு மூலம் ஏழை, பழங்குடி மற்றும் ஓரங்கட்டப்பட்ட நகர்ப்புற பராகுவேயர்களுக்கு வாழ்க்கைத் தரத்தை மீட்டெடுக்க சோப்ரிவிவென்சியா அமைப்பு இறங்கியது.

மேற்கோள்கள்
-----------

1. ↑  "South & Central America 2000. Elias Diaz Peña & Oscar Rivas. Paraguay. Rivers & Dams". Goldman Environmental Prize. 5 May 2011 அன்று மூலம் பரணிடப்பட்டது. 8 January 2011 அன்று பார்க்கப்பட்டது.
**சிதம்பரம் வைத்தியநாத பிள்ளை** (1884 – 1937) தமிழகத்தைச் சேர்ந்த நாதசுவர இசைக் கலைஞராவார்.

பிறப்பும், இசைப் பயிற்சியும்
----------------------------

சிதம்பரத்துக்கு அருகிலுள்ள ஆச்சாபுரம் எனும் சிற்றூரில் 1884 ஆம் ஆண்டு பிறந்தவர் வைத்தியநாத பிள்ளை. இவரின் பெற்றோர்:– தருமலிங்கத் தவில்காரர் – சௌந்திரவல்லியம்மாள். ‘கோட்டை’ சுப்பராய பிள்ளையிடம் நாதசுவரம் கற்கத் தொடங்கி பின்னர் கூறைநாடு நடேச பிள்ளையிடம் மாணவராகச் சேர்ந்தார். ஆசிரியர் தனது மாணவனுக்கு பயிற்சியின் ஆரம்பகாலத்தில் நூறு வர்ணங்களை கற்றுத் தந்தார்.

இசை வாழ்க்கை
------------

சிதம்பரம் கோவிந்தராஜர் ஆலயத்தில் தனது ஆசிரியர் நடேச பிள்ளைக்கு உதவியாக அவருடன் நாதசுவரம் வாசித்து வந்தார். சிதம்பரம் இளமையாக்கினார் கோவிலில் நவராத்திரி திருவிழாவின்போது முதன்முதலாக தனித்து வாசித்தார். 

‘பல்லவிச் சுரங்கம்’ எனப் போற்றப்பட்ட இவர், சிதம்பரம் கோவிந்தராஜர் கோவிலின் ஆஸ்தான வித்துவானாகவும், நடராஜர் ஆலயத்தின் ஆஸ்தான வித்துவானாகவும் பதவி வகித்தார். 

புகழ்பெற்ற தவில் கலைஞர்களான பழனி முத்தையா பிள்ளை, அம்மாப்பேட்டை பக்கிரிப்பிள்ளை, கரந்தை ரத்தினம் பிள்ளை, பாபநாசம் ஸ்ரீமான் பிள்ளை, திருச்செங்காட்டங்குடி ருத்ராபதி பிள்ளை, பந்தணைநல்லூர் மரகதம் பிள்ளை, வழிவூர் முத்துவீர் பிள்ளை, நீடாமங்கலம் மீனாட்சி சுந்தரம் பிள்ளை, பந்தணைநல்லூர் ரத்தினம் பிள்ளை, கும்பக்கோணம் தாதக்கிருஷ்ணன், திருமுல்லைவாயில் முத்துவீர் பிள்ளை ஆகியோர் வைத்தியநாத பிள்ளைக்கு தவில் வாசித்துள்ளனர். இவருக்கு நிரந்தரத் தவில்காரராக பலகாலம் இருந்தவர் திருக்கடையூர் சின்னையாபிள்ளை என்பவராவார்.

மறைவு
-----

1937 ஆம் ஆண்டு பிப்ரவரி 19 அன்று சிதம்பரம் வைத்தியநாத பிள்ளை காலமானார்.

உசாத்துணை
---------

* பக்கம் எண்கள்: 93 - 99, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
ஈயம்-212 சிதைவடைந்து ஈயம்-208 ஆக மாற்றமடையும் சிதைவுச் சங்கிலி வினை, இடைநிலை சிதைவு விளை பொருட்களை காட்டுகிறது
**சிதைவு விளைபொருள்** *(Decay product)* என்பது கதிரியக்கச் சிதைவின் இறுதியில் எஞ்சியிருக்கும் ஒரு வேதிப்பொருளைக் குறிக்கிறது. மகள் விளைபொருள், மகள் ஓரிடத்தான், மகள் ஐசோடோப்பு, மகள் நியுக்ளைடு என்ற பெயர்களாலும் இப்பொருள் அழைக்கப்படுகிறது. பெரும்பாலும் கதிரியக்கச் சிதைவுகள் ஒரு நிரலொழுங்குடன் பல்வேறு படிநிலைகளில் நிகழ்கின்றன. உதாரணமாக, 238U சிதைவுற்று 234Th ஆகவும், பின்னர் இது சிதைவுற்று 234mPa ஆகவும், இது மேலும் சிதைவுற்று நிலைப்புத்தன்மை உடைய 206Pb ஆகவும் மாற்றம் அடைகின்றன.

{\displaystyle {\ce {^{238}U->\overbrace {\underbrace {^{234}Th} \_{daughter~of~^{238}U}->\underbrace {^{234\!m}Pa} \_{granddaughter~of~^{238}U}->\cdots ->{^{206}Pb}} ^{decay~products~of~^{238}U}}}}
இந்த எடுத்துக்காட்டில், 

* 234Th, 234mPa,…,206Pb என்பவை 238U இன் சிதைவு விளைபொருட்கள்
* 238U இன் மகள் விளைபொருள் 234Th, ஆகும்
* 234mPa (234 சிற்றுறுதி) 238U இன் பெயர்த்தி விளைபொருள் ஆகும் .

பொதுவாக இவையனைத்தும் 238U இன் மகள் விளைபொருட்கள் என்ற பெயரால் குறிக்கப்படுகின்றன. 
கதிரியக்கச் சிதைவை புரிந்து கொள்ளவும், கதிரியக்க கழிவுகளை மேலாண்மை செய்யவும் சிதைவு விளைபொருட்கள் முக்கியத்துவம் பெறுகின்றன.

ஈயத்தைக் காட்டிலும் அதிகமான அணு எண் கொண்ட தனிமங்களின் சிதைவுச் சங்கிலிகள் தாலியம் அல்லது ஈயம் தனிமத்தில் முடிவடைகின்றன.

பல நிகழ்வுகளில் கதிரியக்கச் சங்கிலியின் உறுப்பினர்கள் அசல் நியுக்ளைடை விட அதிகமான கதிரியக்கத்தை வெளிப்படுத்துவனவாக உள்ளன. இதன்படி யுரேனியம் தூய்மையான நிலையில் ஆபத்தில்லாத கதிரியக்கத் தனிமமாக உள்ளது. இயற்கையாகத் தோன்றும் பிட்சுபிளெண்ட்டு போன்ற யுரேனியத் துண்டுகள் அதிகமான கதிரியக்க அபாயம் கொண்டதாக உள்ளது. இதேபோல தோரியமும் புதியதாக தோன்றும் பொழுது சிறிதளவு கதிரியக்க வெளிப்பாடும் சிலமாதங்கள் சேமித்து வைத்த பின்னர் அது அதிகமான கதிரியக்கத்தன்மையும் கொண்டதாக மாறுகிறது.

ஒரு கதிரியக்க பொருளின் அணு எந்த நேரத்தில் சிதைவடையும் என்பதை கணிக்க முடியாது என்றாலும், அக்கதிரியக்க பொருளின் சிதைவு பொருட்களை மிகவும் துல்லியமாக கணிக்க இயலும். இதன் காரணமாக, சிதைவு பொருட்கள் விஞ்ஞானிகளுக்கு மிகமுக்கியமான பொருட்களாக உள்ளன. இதுபோன்ற ஆய்வுகள் மூலம் அவர்கள், மூலப்பொருளின் அளவு வகை முதலானவற்றை அறிந்து கொள்கின்றனர். அணுக்கரு உலைகளைச் சுற்றி உண்டாகும் மாசுக்கேட்டிற்கான அளவை கணக்கிடவும் இவ்வாய்வுகள் அவர்களுக்கு உதவுகின்றன.

மேற்கோள்கள்
-----------

1. ↑  Glossary of Volume 7 பரணிடப்பட்டது 2017-01-03 at the வந்தவழி இயந்திரம் (*Depleted Uranium* — authors: Naomi H. Harley, Ernest C. Foulkes, Lee H. Hilborne, Arlene Hudson, and C. Ross Anthony) of *A review of the scientific literature as it pertains to gulf war illnesses*.
**புலகன்** (Bulacan) என்பது பிலிப்பீன்சின் லூசோனின், மத்திய லூசோன் பிராந்தியத்தில் அமைந்துள்ள ஏழு மாகாணங்களில் ஒன்றாகும். இதன் தலைநகரம் மலோலொஸ் ஆகும். இது 1578 ஆம் ஆண்டில் ஸ்தாபிக்கப்பட்டது. இம்மாகாணத்தில் 569 கிராமங்களும், 21 மாநகராட்சிகளும் உள்ளன. இதன் தற்போதைய மாகாண சபை ஆளுநர் *வில்ஹெல்மியோ எம். சி-அல்வராடோ* (Wilhelmino M. Sy-Alvarado) ஆவார். இதன் மொத்த நிலப்பரப்பளவு 2,796.1 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக புலகன் மாகாணத்தின் சனத்தொகை 3,292,071 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 46ஆம் மாகாணமாகவும் சனத்தொகையின் அடிப்படையில் 2ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு , ஆங்கிலம் உள்ளடங்கலாக மூன்று பிரதான மொழிகள் பேசப்படுகின்றன. இங்கு 88% தகாலாகு மக்கள் வாழ்கின்றனர்.

மேற்கோள்கள்
-----------

1. ↑  "Central Luzon Region". *Province of Bulacan*. 29 ஜூன் 2017 அன்று மூலம் பரணிடப்பட்டது. 18 March 2016 அன்று பார்க்கப்பட்டது.
2. ↑  "List of Provinces". *PSGC Interactive*. Makati City, Philippines: National Statistical Coordination Board. 11 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
3. ↑  PromdiNEWS: Bulacan celebrates 435th founding year
4. ↑  "Population of the provine". Archived from the original on 2011-07-09. 2017-01-10 அன்று பார்க்கப்பட்டது.CS1 maint: unfit url (link)
**நடு அந்தமான் தீவு** (*Middle Andaman Island*) இந்தியாவின் அந்தமான் தீவுகளின் நடுப் பகுதியில் உள்ள தீவு ஆகும். இதன் மொத்தப் பரப்பளவு 1,536 கிமீ². இங்கு வங்காளிகள், தமிழர், மலையாளி குடியேறிகள் உட்பட ஜாரவா பழங்குடி மக்களும் பெருமளவு வாழ்கின்றனர். வேளாண்மை, மற்றும் தோட்டப் பயிர்ச்செய்கை ஆகியன இத்தீவு மக்களின் முக்கிய தொழிலாகும்.

நடு அந்தமான் தீவு வடக்கு அந்தமான் தீவை ஆஸ்டென் நீரிணை பிரிக்கின்றது. தெற்கே பரட்டாங்கு தீவை ஹாம்பிரேய்சின் நீரிணை பிரிக்கின்றது. இவ்விரண்டு நீரிணைகளும் குறுகிய, ஆழம் குறைந்த கால்வாய்கள் ஆகும். மேற்கே இன்டர்வியூ தீவை இன்டர்வியூ கால்வாய் பிரிக்கின்றது.

இத்தீவின் கரையோரப் பகுதி 2004 ஆழிப்பேரலையின் போது சேதத்திற்குள்லானது, ஆனாலும் அந்தமான் தீவுகளின் ஏனைய தீவுகளுடன் ஒப்பிடும் போது சேதங்கள் இங்கு குறைவே.

நடு அந்தமானின் முக்கிய நகரங்கள் ரங்காட், பில்லிகிரவுன்ட், கடம்தாலா, பக்குல்டாட்டா, பேதாப்பூர் ஆகியனவாகும். வடக்கு நகர் மாயாபந்தர் நடு அந்தமானில் இருந்தாலும், வடக்கு அந்தமான் தீவினால் நிருவகிக்கப்படுகிறது.

மேற்கோள்கள்
-----------

1. ↑  Edgar Thorpe, Showick Thorpe (2011) *The Pearson CSAT Manual 2011*. Accessed on 2012-07-26
பிரான்சின் வடக்குக் கரையோரப் பகுதியில், மத்திய காலத்தின் சின்னங்களில் ஒன்றாக விளங்கும், அரண் செய்யப்பட்ட நகரமான மொன் சான் மிஷேல் (Mont Saint-Michel). 1470களில் லிம்பர்க் சகோதரர்கள் வந்ததன் பின்னர் மிகக் குறைவான மாற்றங்களுடன் காணப்படுகின்றது.
ஐரோப்பிய வரலாற்றில் **மத்திய காலம்**, **நடுக் காலம்** அல்லது **இடைக்காலம்** (*Middle Ages* அல்லது *medieval period*) என்பது, அதன் வரலாற்றுக் காலத்தின் மூன்று பிரிவுகளுள் நடுப் பிரிவைக் குறிக்கும். ஐரோப்பாவின் வரலாற்றுக் காலப் பகுதி, தொன்மை நாகரிகம், மத்திய காலம், தற்காலம் என மூன்று பிரிவுகளாகப் பிரித்து ஆய்வு செய்யப்படுகின்றது. இவ்வாறு மூன்று காலப் பகுதிகளாகப் பிரிக்கும் முறை இத்தாலிய மறுமலர்ச்சி வரலாற்றாளரான பிளேவியோ பியோண்டோ என்பவரால் அறிமுகப்படுத்தப்பட்டது.

மத்திய காலம் ஏறத்தாழ ஆயிரம் ஆண்டுகளைக் கொண்டது. பொதுவாக 5 ஆம் நூற்றாண்டில் ஏற்பட்ட உரோமப் பேரரசின் வீழ்ச்சியுடன் தொடங்கித் தற்காலத் தொடக்கமான 16 ஆம் நூற்றாண்டு வரை நீடிக்கிறது. சீர்திருத்தம் மூலம் மேற்கத்திய கிறிஸ்தவம் பிரிவுற்றது, இத்தாலிய மறுமலர்ச்சி மூலம் மனிதநேயத்தின் வளர்ச்சி, ஐரோப்பிய நாடுகளின் கடல்கடந்த விரிவாக்கத் தொடக்கம் என்பன மத்திய காலத்தின் நிகழ்வுகளாகும். இக் காலப்பகுதிகளின் எல்லைகள் தொடர்பில் வேறுபாடுகளும் காணப்படுகின்றன. இவை முக்கியமாக தனிப்பட்ட அறிஞர்களின் நோக்கையும், சிறப்புத் தேவைகளையும் அடிப்படையாகக் கொண்டவையாகும். பொதுவாகக் காணும் காலப்பகுப்பின் எல்லைகள், கிபி 400-476 காலப்பகுதியில், ரோம் விஸ்கோத்களால் தோற்கடிக்கப்பட்டு அகஸ்டஸ் ரோமுலஸ் பதவியில் இருந்து அகற்றப்பட்டதிலிருந்து தொடங்கி; கிபி 1453-1517 காலப்பகுதியில் கொன்ஸ்டண்டினோப்பிளின் வீழ்ச்சி, கிறிஸ்தவச் சீர்திருத்தம் என்பவற்றோடு முடிவடைகிறது.

மத்திய காலத்திலேயே வடக்கு ஐரோப்பாவிலும், மேற்கு ஐரோப்பாவிலும் நகராக்கம் தொடங்கி நிலைபெறலாயிற்று. பல தற்கால ஐரோப்பிய நாடுகளின் தோற்றங்கள், மத்திய காலப்பகுதியின் நிகழ்வுகளின் அடிப்படையில் அமைந்தவை. தற்கால ஐரோப்பிய நாடுகளின் அரசியல் எல்லைகளும் மத்திய காலத்தில் நிகழ்ந்த படைத்துறை மற்றும் வம்சங்களின் சாதனைப் பெறுபேறுகளின் விளைவுகளாகும்.

வெளி இணைப்புகள்
---------------

* De Re Militari: The Society for Medieval Military History
* Medieval Realms Learning resources from the British Library including studies of beautiful medieval manuscripts.
* Medievalists.net News and articles about the period.
* Medieval History Database (MHDB)
* Medieval Worlds, Official website – Comparative and interdisciplinary articles about the period.
* The Labyrinth Resources for Medieval Studies.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST

 |
| தேசிய | 
* France
* BnF data
* ஜெர்மனி
* Israel
* United States
* Latvia
* செக் குடியரசு

 |
| மற்றவை | 
* NARA

 |
**நிகொலாய் திமீத்ரியேவிச் மாயிசெயேவ்** *(Nikolay Dmitriyevich Moiseyev)* (உருசியம்: Никола́й Дми́триевич Моисе́ев; திசம்பர், 3(16), 1902, பெர்ம் - திசம்பர் - 6, 1955 மாஸ்கோ) உருசிய சோவியத் வானியலாளர் ஆவார். இவர் வான்கோள இயக்கவியலில் வல்லுனர் ஆவார். இவர் 1938 இல் மாஸ்கோ அரசு பல்கலைக்கழக வான்கோள இயக்கவியல் துறையின் தலைவர் ஆனார். அங்கு அட்தே பதவியில் தன் இறப்பு வரை தொடர்ந்தார்.இவரின் முதன்மையான பணிகள் வான்கோளம் சார்ந்த கணக்கீடுகளுக்குக் கணிதவியல் படிமங்களை உருவாக்குதலும் வால்வெள்ளி உருவாக்கம் சார்ந்த கோட்பாட்டை உருவாக்குதலும் ஆகும்.

இவர் சுக்கோவ்சுகி படைசார் கல்விக்கழகத்தில் வான்படையின் பொறியியல் கலோனலாக, உயர்கணிதவியலைப் பயிற்றுவித்தார. இவர் 1839 முதல் 1943 வரை சுடெர்ன்பர்கு அரசு வானியல் நிறுவனத்தின் இயக்குநராக இருந்துள்ளார். அப்போது நேரத்தைத் துல்லியமாக்க் கணிக்கும் வானொலிக் குறிகைகளின் தேசிய அமைப்பை ஒருங்கிணைத்தார்.

ஓர் இலெனின் ஆணையும் ஒரு மாபெரும்நாட்டுப்பற்றுப் போர் ஆணையும் இரண்டு சிவப்பு விண்மீன்களும் இவர் பெற்ற விருதுகள் ஆகும்.

நிலாவின் மாயிசெயேவ் குழிப்பள்ளமும் சோவியத் வானியலாளர் பெலகேயா சாய்ன் 1935 இல் கண்டுபிடித்த 3080 மாயிசெயேவ் சிறுகோளும் இவரது நினைவாகப் பெயர் இடப்பட்டுள்ளன.

வெளி இணைப்புகள்
---------------

* (உருசிய மொழியில்) Biography of Nikolay Moiseyev
உலகின் நடுக்கடல் முகட்டுத் தொகுதியின் பரம்பல்
கடல் முகடு
Oceanic crust is formed at an oceanic ridge, while the lithosphere is subducted back into the asthenosphere at trenches.
**நடுக்கடல் முகடு** (mid-ocean ridge) அல்லது **நடுக்கடல் மலைமுகடு** அல்லது **கடல் மைய முகடு** எனப்படுவது கடலுக்கு அடியில் உள்ள மலைத் தொடர் ஆகும். இது தட்டுப் புவிப்பொறைக் கட்டமைப்பினால் உருவாகிய பிளவு எனப்படும் அமைப்பு அதன் அச்சுக்கு இணையாகக் காணப்படுகிறது. கடல் புறவோட்டில் உள்ள வலுக்குறைந்த இப்பகுதியில் மேற்காவுகை நீரோட்டம் காரணமாக கடல் தளம் பாறைக் குழம்பாக மேலெழும்புகிறது. இக் குழம்பு குளிரும்போது புதிய ஓட்டை ஒருவாக்குகின்றது. ஒரு நடுக்கடல் முகடு, இரண்டு புவிப்பொறைத் தட்டுக்களுக்கு இடையிலான எல்லையைக் குறிக்கின்றது. இது விலகல் எல்லை (divergent boundary) என்று அழைக்கப்படுகின்றது.

உலகின் நடுக்கடல் முகடுகள் ஒன்றுடன் ஒன்று தொடுக்கப்பட்டு, ஒவ்வொரு கடலினதும் பகுதியாக அமையும் ஒரு பெரிய நடுக்கடல் முகட்டுத் தொகுதியை உருவாக்குகின்றன. இது உலகின் மிக நீளமான மலைத்தொடர் ஆகும். இத்தொகுதியில் இடையீடு இன்றி அமைந்திருக்கும் மிக நீளமான மலைத்தொடரின் அளவு 65,000 கிலோமீட்டர் ஆகும். இத் தொகுதியின் மொத்த நீளம் 80,000 கிலோமீட்டர் ஆகும்.